Diari Oficial de la Generalitat Valenciana


Sumari del DOGV 6640, del 28-10-2011 (2011/10456)

Resolució de 14 d'octubre de 2011, de la Direcció de l'Agència Valenciana de Mobilitat, per la qual s'acorda l'obertura d'un període d'informació pública en l'expedient de modificació de concessió de servici públic de transport de viatgers CVV-202, Real de Gandía-platja de Gandia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6640

Data del DOGV
:   28-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10997


Organisme emissor
:   Agència Valenciana de Mobilitat

Tipus de document
:   Resolució

Resolució de 14 d'octubre de 2011, de la Direcció de l'Agència Valenciana de Mobilitat, per la qual s'acorda l'obertura d'un període d'informació pública en l'expedient de modificació de concessió de servici públic de transport de viatgers CVV-202, Real de Gandía-platja de Gandia.  
 [2011/10686]  
L'Agència València de Mobilitat (aVM), a instàncies de l'Ajuntament de Gandia, tramita l'expedient de modificació de servici públic de transport de viatgers CVV-202 entre Real de Gandía-platja de Gandia a fi de dotar de servici de transport urbà a les àrees perifèriques del mareny de Rafalcaid, el polígon Alcodar i la Marxuquera a través de tres línies circulars, els recorreguts de les quals començaran i acabaran davant de l'estació de Renfe, a l'avinguda del Marqués de Campo.  
  
Vist l'informe de la modificació proposada per l'Ajuntament de Gandia i la memòria justificativa de l'empresa operadora del servici, segons el que establixen els articles 79 i 80 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre.  
De conformitat amb les funcions atribuïdes en els articles 4 i 22.2 de la Llei 6/2011, d'1 d'abril, de Mobilitat de la Comunitat Valenciana, i de la Llei 9/2000, de 23 de novembre, de Constitució de l'Entitat Pública de Transport Metropolità de València modificada per la Llei 12/2009, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, resolc:  
  
  
Primer  
Sotmetre a informació pública l'expedient de modificació concessional esmentat per un termini de trenta dies, comptadors des de l'endemà de la publicació de la present resolució, perquè els interessats puguen al·legar el que estimen oportú, i puguen, si ho desitgen, consultar l'expedient en la seu d'esta agència (av. d'Enric Valor, núm. 13, 46054 Burjassot) o en la seua pàgina web .  
Transcorregut el termini indicat sense fer al·legacions, es considerarà que hi està d'acord i perdrà el dret al tràmit corresponent. Això, sense perjuí de la interposició dels recursos que calguen contra la resolució definitiva del procediment, en els terminis legalment i reglamentàriament establits.  
  
Segon  
Remetre la present resolució al Diari Oficial de la Comunitat Valenciana per a la seua publicació.  
  
València, 14 d'octubre de 2011.- La directora de l'Agència Valenciana de Mobilitat: Mar Martínez Aparicio.